Garate-Santa Barbara Kontserbazio Bereziko Eremua

Garate Santa Barbara delako gunea Natura 2000 Sareko Kontserbazio Bereziko Eremua da, Eusko Jaurlaritzak 2018ko maiatzaren 18ko agindua hala onartuta, eta sare horren ES2120007 kodea du. Gune txikia da, 160, 53 hektarea, eta jabegoa guztiz pribatua du. Getariak azaleraren %61,08 du eta Zarautzek gainerakoa.

Eremu babestua itsasertzetik gertu dagoen muino txiki bat da, mendebalde-ekialde norabidean orientatua, eta hegoaldeko isurialdean ibarbide txikiak ditu.

 Gunearen ezaugarri ekologiko nagusiak  
Gaur egun, baso-landaketek eta baserriari lotutako lurzoruek espazioa asko aldatu duten arren, eremu horretan artelatz-baso txikiak eta artelatz-unada ugari daude. Haren ondoan arteak eta ametzak ere agertzen dira. Artelatzarekin batera beste landare termofilo batzuk azaltzen dira, hala nola gurbitza, endalarra, basa-arrosa, atxaparra, etab.

Garate-Santa Barbarako KBEn Euskal Autonomia Erkidegoko artelatz-basoen %76 dago.

 Habitat nabarmenenak 
Ondoren, KBEn dauden intereseko habitat eta espezieak zerrendatzen dira. Parentesi arteko zenbakiek, dagokionean, Habitatei buruzko 92/43 Zuzentarauaren I. eranskineko kodeekin bat datoz.

 Artadiak eta karraskalak (9340)
 Artelatz-basoak (9330)
 Belardi erdi-natural lehorrak eta kare-substratuetako sastraka-faziesak (Festuco-Brometalia) (6210)
 Sega-larreak (6510)
 Txilardi lehor azidofiloak (4030)
 Bazkatutako edo maneiatu gabeko belardiak
 Iratzedi atlantiko eta subatlantiko, muinotarrak
 Heskaiak
 Haritz kanduduna (Quercus robur) nagusitzen den baso azidofiloa
 Hostozabalez osatutako baso gazte naturalak

 Kudeaketarako lehentasunezko elementuak 
Basoak

 Artelatz-basoak

Landazabal atlantikoa

 Sega-larreak
 Bazkatutako edo maneiatu gabeko belardiak
 Heskaiak

 Babes bereziko habitatak eta espezieak 
Aurreko puntuko lehentasunezko elementuez gain, badira beste habitat natural eta basa-florako eta -faunako beste espezie batzuk, “babes bereziko araubidean” daudenak. Babes berezia merezi duten habitat naturalak eta espezieak dira, beren balio zientifiko, ekologiko eta kulturalaren arabera, eta beren berezitasun, bitxitasun edo mehatxu mailaren arabera. Atal honetan daude, halaber, Habitatei eta Hegaztiei buruzko Zuzentarauen eranskinetan, edo Espezie Mehatxatuen Katalogoetan agertzen diren espezieak.thumb|300x300px|Garate inguruko artelatza
 Artelatza (Quercus suber). EAEko Fauna eta Flora Mehatxatuaren Katalogoan interes bereziko espeziea da.
 Zingira-dontzeila (Euphydryas aurinia)
 Kakalardo adarduna (Lucanus cervus)
 Kaprikornio handia (Cerambyx cerdo)
 Schreiber muskerra (Lacerta schreiberi)
 Eskulapioren sugea (Zamenis longissimus)
 Miru gorria (Milvus milvus)
 Mirotz zuria (Circus cyaneus)
 Belatz handia (Falco peregrinus)
 Zata arrunta (Caprimulgus europaeus)
 Lepitzulia (Jynx torquilla)
 Antzandobi arrunta (Lanius collurio)
 Euli-txori grisa (Muscicapa striata)
 Euli-txori beltza (Ficedula hypoleuca)
 Oilagorra (Scolopax rusticola)
 Usapala (Streptopelia turtur)
 Etze-txinboa (Curruca undata)

 Erreferentziak 

 Kanpo estekak 

Kategoria:Euskal Herriko natura eremuak